འདས་པའི་དུས་རབས་ལ་ཕྱི་མིག་གཅིག་བལྟས་ན་བསྒྱུར་བཅོས་དེ་ཙམ་མ་ཕྱིན་པའི་བོད་ཀྱི་སྤྱི་ཚོགས་དང་སྲིད་དོན་གྱི་ལམ་ལུགས་ལ་སྐྱོན་ཆ་ཡོད་ལ།ལེགས་པའི་ཆ་ཡང་མང་པོ་ཡོད།མ་འོངས་པའི་བོད་ཀྱི་མདུན་ལམ་གསལ་པོ་སྟོན་ཆེད་ང་ཚོས་བཙན་བྱོལ་སྤྱི་ཚོགས་ལ་སྤྱི་སྲོལ་དང་མཐུན་པའི་བཅའ་ཁྲིམས་གཏན་འབེབས་བྱས་པ་དང་།བཅའ་ཁྲིམས་ནང་སེར་སྐྱ་དང་།ཕོ་མོ།སྐད་ཡིགཆོས་ལུགས།སྤྱི་ཚོགས་ཀྱི་འབྱུང་ཁུངས།རིགས་རྒྱུད།དབུལ་ཕྱུགདབུས་མཐའ་སོགས་གནས་སྟངས་གང་ཅི་དབྱེ་བ་མེད་པར་མི་ཚང་མ་འདྲ་མཉམ་ཡིན་པ་དང་།མི་སོ་སོའི་བསམ་བློ་དང་རྣམ་དཔྱོད།ཆོས་ལུགས།ལུས་སྲོགའོས་བསྡུ།སྨྲ་བརྗོད་བཅས་ཀྱི་རང་དབང་ཐོབ་ཐང་རྣམས་ཀྱང་གསལ་པོར་འཁོད་ཡོད་པ་དང་།མི་མང་ནས་རང་དབང་དང་།འདོད་མོས་ཀྱི་ཐབས་ཤེས་སྤྱད་དེ་སྤྱི་ཚོགས་ཡར་རྒྱས་གོང་འཕེལ་འགྲོ་བའི་མང་གཙོའི་མདུན་ལམ་ཡངས་ཤིང་རྒྱ་ཆེ་བ་ཞིག་གསར་གཏོད་གཏན་འབེབས་བྱས་ཡོད།